ახმეტის მუნიციპალიტეტის საკრებულოს

დადგენილება №

2021 წლის ---- დეკემბერი

ქ. ახმეტა

ახმეტის მუნიციპალიტეტის საკრებულოს თანამდებობის პირთა სარგოების დამტკიცების შესახებ

 საქართველოს ორგანული კანონის „ადგილობრივი თვითმმართველობის კოდექსი“ 24-ე მუხლის პირველი პუნქტის „დ.დ“ ქვეპუნქტისა და 32-ე მუხლის, „საჯარო დაწესებულებაში შრომის ანაზღაურების შესახებ“ საქართველოს კანონის მე-19 მუხლის, „ნორმატიული აქტების შესახებ’’ საქართველოს ორგანული კანონის 25-ე მუხლის პირველი პუნქტის „ბ“ ქვეპუნქტის შესაბამისად, ახმეტის მუნიციპალიტეტის საკრებულო **ადგენს:**

**მუხლი 1.**

დამტკიცდეს „ახმეტის მუნიციპალიტეტის საკრებულოს თანამდებობის პირთა სარგოების ოდენობები“ ამ დადგენილების დანართის შესაბამისად.

 **მუხლი 2.**

დადგენილების ამოქმედებისთანავე ძალადაკარგულად გამოცხადდეს „ახმეტის მუნიციპალიტეტის საკრებულოს თანამდებობის პირთა თანამდებობრივი სარგოების დამტკიცების შესახებ“ ახმეტის მუნიციპალიტეტის საკრებულოს 2018 წლის 18 იანვრის №2 დადგენილება (www.matsne.gov.ge, 22/01/2018; სარეგისტრაციო კოდი: 190040000.35.162.016421).

**მუხლი 3.**

დადგენილება ამოქმედდეს 2022 წლის პირველი იანვრიდან.

**ახმეტის მუნიციპალიტეტის**

 **საკრებულოს თავმჯდომარე: იოსები ქარუმაშვილი**

**დანართი**

**ახმეტის მუნიციპალიტეტის საკრებულოს თანამდებობის პირთა თანამდებობრივი სარგოები**

|  |  |  |  |
| --- | --- | --- | --- |
| **№** | **თანამდებობის დასახელება** | **თანამდებობის პირთა რიცხოვნობა** | **თანამდებობრივი სარგო** |
| 1 | საკრებულოს თავმჯდომარე | 1 | 4510 ლარი |
| 2 | საკრებულოს თავმჯდომარის პირველი მოადგილე | 1 | 3410 ლარი |
| 3 | საკრებულოს თავმჯდომარის მოადგილე | 2 | 2970 ლარი |
| 4 | საკრებულოს კომისიის თავმჯდომარე | 5 | 2420 ლარი |
| 5 | საკრებულოს ფრაქციის თავმჯდომარე | 2 | 2200 ლარი |
| 6 | საკრებულოს ფრაქციის თავმჯდომარის მოადგილე | 9 | 1760 ლარი |

**განმარტებითი ბარათი**

ა) დადგენილების მიღების აუცილებლობა გამოწვეულია საკრებულოს პოლიტიკური თანამდებობის პირების რიცხოვნობისა და მათი თანამდებობრივი სარგოს ოდენობების გაზრდით. კერძოდ, „ადგილობრივი თვითმმართველობის კოდექსში“ განხორციელებული ცვლილების შედეგად, ახალარჩეული საკრებულოს შემადგენლობაში პოლიტიკური თანამდებობის პირების არიან საკრებულოს თავმჯდომარე, საკრებულოს თავმჯდომარის პირველი მოადგილე და ორი მოადგილე, საკრებულოს 5 კომისიის თავმჯდომარეები, 2 ფრაქციის თავმჯდომარე და ფრაქციების თავმჯდომარეების 9 მოადგილე.

სარგოების ოდენობების განსაზღვრულია „საჯარო დაწესებულებაში შრომის ანაზღაურების შესახებ“ საქართველოს კანონის მე-19 მუხლისა და ამავე კანონის №4 დანართის №4.2 ცხრილით განსაზღვრული კოეფიციენტისა და საბაზო თანამდებობრივ სარგოზე ნამრავლით (ზღვრული კოეფიციენტის ფარგლებში).

ბ) სარგოების ცვლილება აისახება ახმეტის მუნიციპალიტეტის 2022 წლის ადგილობრივი ბიუჯეტის ხარჯვით ნაწილზე.

გ) წარმოდგენილი პროექტი შესაძლებელია მიღებულ იქნეს საკრებულოს უახლოეს სხდომაზე.

დ) პროექტის შეთანხმებულია ახმეტის მუნიციპალიტეტის ორგანოებთან და შესაბამის თანამდებობის პირებთან.

ე) პროექტის ავტორი - საკრებულოს იურიდიულ საკითხთა კომისია.

ვ) მიზანშეწონილია საკრებულოს სხდომაზე მომხსენებლად დაინიშნოს საკრებულოს იურიდიულ საკითხთა კომისიის თავმჯდომარე.